**MINISTERUL FINANŢELOR PUBLICE SECRETARIATUL GENERAL AL**

 **GUVERNULUI**

 NR. / .2020 NR. / .2020

ORDIN

pentru modificarea art.10 din Procedura de avizare tehnică a modelelor de aparate de marcat electronice fiscale definite la art. 3 alin. (2) din Ordonanța de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, aprobată prin Ordinul comun al ministrului finanțelor publice și al ministrului comunicațiilor și societății informaționale nr.3247/1179/2017

În temeiul prevederilor art. 10 alin. (4) din Hotărârea Guvernului nr. 34/2009 privind organizarea și funcționarea Ministerului Finanțelor Publice, cu modificările și completările ulterioare, și art. 7 alin.(6) din Hotărârea Guvernului nr. 137/2020privind organizarea, funcţionareaşiatribuţiile unor structuri din cadrul aparatului de lucru al Guvernului,

ministrul finanțelor publice și secretarul general al Guvernului, emit următorul ordin:

ART. I

Articolul 10 din Procedura de avizare tehnică a modelelor de aparate de marcat electronice fiscale definite la art. 3 alin. (2) din Ordonanța de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, republicată, cu modificările și completările ulterioare, aprobată prin Ordinul comun al ministrului finanțelor publice și al ministrului comunicațiilor și societății informaționale nr.3247/1179/2017, publicat în Monitorul Oficial al României, Partea I, nr. 30 din 12 ianuarie 2018, se modificăși va aveaurmătorulcuprins:

,,ART. 10

Institutul Naţional de Cercetare-Dezvoltare în Informatică-ICI Bucureşti verifică şi/sau testează cerinţele prevăzute de normele metodologice referitoare la comunicaţia aparatelor de marcat electronice fiscale în modul de lucru online, cu excepția funcțiilor care vizează transmiterea de mesaje între Sistemul informatic naţional de supraveghere şi monitorizare a datelor fiscale al AgenţieiNaţionale de Administrare Fiscală prevăzut de ordonanţa de urgenţă și aparatele de marcat electronice fiscale, și respectiv blocarea aparatelor de marcat electronice fiscale.

ART. II

Prezentul ordin se publică în Monitorul Oficial al României, Partea I.

 MINISTRUL FINANȚELOR PUBLICE SECRETARUL GENERAL AL GUVERNULUI,

[VASILE-FLORIN CÎŢU](http://gov.ro/ro/guvernul/cabinetul-de-ministri/ministrul-finantelor-publice1572887475) ANTONEL TĂNASE